Liane Moriarty

Liane MORIARTY (naskita la 15an de novembro 1966, en Sidnejo, Novsudkimrio, Aŭstralio) estas aŭstralia verkistino, kiu ĝis 2024 verkis naŭ romanojn, inkluzive de furorlibro de la New York Times, Big Little Lies, kiu estas adaptita en televidserio ĉe HBO.

 Vivo 
Moriarty kreskis en Sidnejo, Aŭstralio, en familio de kvin filinoj kaj unu filo. Du el ŝiaj fratinoj ankaŭ estas verkistoj (Nicola Moriarty kaj Jaclyn Moriarty). Ŝia fratino Jaclyn atestis, ke ilia patro kuraĝigis ŝin kaj ŝiajn fraton kaj fratinojn skribi rakontojn, kaj por ĉiu kajero kiun ili plenigis, li donus al ili dolaron kaj duonon.

Post studentiĝado ĉe lernejo, Moriarty laboris en reklamado kaj merkatigo por eldonfirmao. Ŝi tiam prizorgis sian propran kompanion dum iom da tempo antaŭ ol eklabori kiel sendependa publikeca agento. En 2004, post kompletigado de ŝia magistro en Universitato Macquarie, ŝia debuta romano, Three Wishes, estis publikigita kiel parto de ŝia akademia laboro .

En 2017, la drameca mini-serio Big Little Lies estis publikigita, surbaze de ŝia samnoma libro. En 2021, alia filmadaptigo estis publikigita - Nine Perfect Strangers (Naŭ Kompletaj Nekonatuloj) fare de Hulu en televidminiserion, produktita kaj ĉefroligante de Nicole Kidman . Pliaj ŝiaj romanoj estos adaptitaj en filmojn aŭ televidseriojn .

Aldone al romanoj por plenkreskuloj ŝi ankaŭ verkas infanlibroj.

Ĝis oktobro 2020, pli ol 15 milionoj da kopioj de ŝiaj libroj estis venditaj tutmonde kaj tradukitaj en 39 lingvojn https://lianemoriarty.com.au/ .

 Verkaro 

 Romanoj 

 Three Wishes (Tri Deziroj, 2004)
 The Last Anniversary (La Lasta Datreveno, 2005)
 What Alice Forgot (Kion Alico Forgesis, 2009)
 The Hypnotist's Love Story (La Amrakonto de la Hipnotisto, 2011)
 The Husband's Secret (La Sekreto de la Edzo, 2013)
 Big Little Lies (Grandaj Malgrandaj Mensogoj, 2014)
 Truly Madly Guilty (Vere Freneze Kulpa, 2016)
 Nine Perfect Strangers (Naŭ Kompletaj Nekonatuloj, 2018)
 Apples Never Fall (Pomoj Neniam Falas, 2021)
 Here One Moment (Ĉi tie Unu Momento, 2024)

 Referencoj 

 Eksteraj ligiloj 

 Retejo de Liane Moriarty
 Blogo de Liane Moriarty


Kategorio:Vivantaj homoj
Kategorio:Naskiĝintoj en 1966
Kategorio:Aŭstraliaj verkistoj